
ROMÂNIA

JUDEȚUL NEAMȚ

CONSILIUL JUDEŢEAN

DIRECŢIA GENERALĂ DE ASISTENŢĂ SOCIALĂ ŞI  PROTECŢIA COPILULUI

Piatra Neamț, Str. Alexandru cel Bun, nr.  11, cod 610004

Telefon: 0233/229217; 0233/234930; 0233/213105, Fax : 0233/237438; 0233/231555
E-mail: office@dgaspcneamt.ro
___________________________________________________________________
Nr.33126 / 14.07.2026
ANUNŢ

 
Direcţia Generală de Asistenţă Socială şi Protecţia Copilului Neamt, organizează concurs de ocupare a unor posturi vacante de personal contractual de executie, din cadrul Complexului de Servicii Rezidentiale si de Zi pentru Copii Roman, în baza  art.XXII alin (2), (3) și alin (6) din Legea 141/2025 privind unele măsuri fiscal-bugetare, cu modificările și completările ulterioare, respectiv:
· 1 post sofer, treapta I, cu durata normală a timpului de muncă de 40 de ore pe săptămână, perioadă nedeterminată;
· 1 post muncitor calificat, treapta I, cu durata normală a timpului de muncă de 40 de ore pe săptămână, perioadă nedeterminată;
          Concursul se organizează, în ziua de 14.08.2026, ora 10.00,  la Complexul de Servicii Elena Doamna Piatra Neamt, str. 1 Decembrie 1918, nr.68, cu respectarea prevederilor Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.
  I. Etapele stabilite pentru concurs: 

a) Selecția dosarelor de înscriere;

b) Proba scrisă;

c) Interviul;
II Calendarul de desfăşurare a concursului :

a) Data limită de depunere a dosarelor de înscriere la concurs, este de 10 zile lucrătoare de la data publicării anuntului la avizierul Directiei Generale de Asistență Socială și Protecția Copilului Neamț, pe pagina de internet www.dgaspcneamt.ro, precum și pe portalul posturi.gov.ro, respectiv  30.07.2026, ora 16.00;
b) Dosarele de înscriere se depun la Registratura Direcției Generale de Asistență Socială și Protecția Copilului Neamț din Piatra – Neamț, strada Alexandru cel Bun, nr.11;
c) Selecţia dosarelor de înscriere are loc pe data de 31.07.2026, ora 10.00  iar rezultatele privind selecția de dosare se vor afișa pe 03.08.2026, ora 10.00; depunerea eventualelor contestații se poate face în cel mult 1 zi lucrătoare de la afișarea rezultatelor, respectiv 04.08.2026 ora 10.00, iar afișarea soluționării eventualelor contestații se va realiza pe 04.08.2026, ora 15.00;
d) Proba scrisă se organizează și se susține pe data de 14.08.2026, ora 10.00, la Complexul de Servicii Elena Doamna Piatra Neamt, str. 1 Decembrie 1918, nr.68, iar rezultatele obținute la această probă  se vor afișa pe 17.08.2026, ora 10.00; depunerea eventualelor contestații se poate face în cel mult 1 zi lucrătoare de la afișarea rezultatelor,      respectiv 18.08.2026 ora 10.00, iar afișarea soluționării eventualelor contestații se va realiza pe 18.08.2026, ora 14.00;

e) Interviul se organizează și se susține pe data de 19.08.2026, ora 10,00, la Complexul de Servicii Elena Doamna Piatra Neamt, str. 1 Decembrie 1918, nr.68, iar rezultatele obținute la această probă  se vor afișa pe 20.08.2026, ora 9.00; depunerea eventualelor contestații se poate face în cel mult 1 zi lucrătoare de la afișarea rezultatelor, respectiv 21.08.2026 ora 9.00, iar afișarea soluționării eventualelor contestații se va realiza pe 21.08.2026, ora 13.00;

f) Termenul de afișare a rezultatelor finale este data de 24.08.2026, ora 10.00.

Se pot prezenta la următoarea etapă numai candidaţii declaraţi admişi la etapa precedentă.

III. Condiţii de participare la concursul organizat pentru ocuparea posturilor vacante: 

1. Condiţiile generale pe care trebuie să le îndeplinească candidații sunt cele prevăzute la art.15 din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, menționate în anexa nr. 3 la prezentul anunț;     
2. Condiţiile specifice prevăzute în fişa postului pentru : 
           - postul de sofer, treapta I– studii generale/medii absolvite cu certificat sau diplomă de bacalaureat, posesor de permis auto categoria B de minim 7 ani, adeverință/cazier auto din care să rezulte conduita conducatorului auto cu privire la circulația pe drumurile publice, disponibilitatea de a lucra în program prelungit;
          - postul de muncitor calificat, treapta I – studii generale/ medii, Curs calificare profesională/ Școală Profesională- calificare electrician,  vechime de minim 7 ani în calificarea de electrician, abilități de comunicare și lucru în echipă.
      Pentru înscrierea la concurs candidaţii vor prezenta și depune, până pe data de 30.07.2026, ora 16.00, la Registratura Direcţiei Generale de Asistenţă Socială şi Protecţia Copilului Neamț, un dosar de concurs care va conţine următoarele documente:

    a) formular de înscriere la concurs (prevăzut în anexa nr. 1 la prezentul anunț);

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia actului de căsatorie sau a altui document prin care s-a realizat schimbarea de nume, după caz;

    d) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;

    e) copia carnetului de muncă, a adeverinţei eliberată de angajator pentru perioada lucrată,  care să ateste vechimea în muncă și în specialitatea studiilor solicitate pentru ocuparea postului;

Modelul orientativ de adeverință care să ateste vechimea în muncă solicitată pentru ocuparea funcțiilor contractuale este prevăzut în anexa nr. 2 la prezentul anunț.
    f) certificat de cazier judiciar sau, după caz, extrasul de pe cazierul judiciar*;

    g) adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului**;

    h)  certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

    i) curriculum vitae model comun european;

    j) certificat/adeverinţă eliberat/ă de medic specialist psihiatru cu cel mult 30 de zile anterior derulării concursului.
*Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. 
**Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
  Copiile documentelor prevăzute de la lit. b)-e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea „conform cu originalul“ la Registratura Direcţiei Generale de Asistenţă Socială şi Protecţia Copilului Neamț în vederea verificării conformităţii copiilor cu acestea. 

Bibliografia / tematica este cea afişată pe site-ul instituției sau la sediul D.G.A.S.P.C. Neamţ, iar relaţii suplimentare se pot obţine la numărul de telefon 0233/229217, interior 124.

          În conformitate cu H.G. 355/2007 privind supravegherea sănătății  lucrătorilor, candidatul declarat „ADMIS”, are obligația ca în termen de  5 zile lucrătoare să efectueze examenul medical la angajarea în muncă, în vederea semnării contractului individual de muncă.
Afișat în data de 17.07.2026, la sediul și pe pagina de internet a Direcţiei Generale de Asistenţă Socială şi Protecţia Copilului Neamț.

DIRECTOR  GENERAL,
